Jaromír Jágr

Jaromír Jágr (sündinud 15. veebruaril 1972 Kladnos) on tšehhi jäähokimängija. Ta mängib Tšehhi tugevuselt teise liiga klubis HC Kladno.

1990. aastal valiti ta NHL-i draftis Pittsburgh Penguinsi poolt viienda valikuna. NHL-is mängis ta aastatel 1990–2018 kokku üheksa klubi koosseisus. Kõige edukamad olid 1990–2001 Penguinsis veedetud 11 hooaega, kui ta tuli klubiga kahel korral Stanley karika võitjaks. Viiel hooajal pälvis ta liiga suurimale punktikogujale antava Art Ross Trophy. NHL-i põhihooaja kõige silmapaistvamaks mängijaks valiti ta kolmel hooajal. 1999. aastal pälvis ta veel Hart Memorial Trophy ja 2016. aastal Bill Masterton Memorial Trophy. NHL-i hooaja sümboolsesse koosseisu valiti ta seitsmel korral ja NHL-i tähtede mängule 13 korral.

2017. aastal valiti ta NHL-i ajaloo saja parima mängija sekka.

Tšehhi jäähokikoondise koosseisus tuli ta 1998. aastal olümpiavõitjaks ja võitis 2006. aasta taliolümpiamängudelt pronksmedali. Lisaks tuli ta kahel korral maailmameistriks.

Jarmoir Jagr kaalub 110 kg ja on 191 cm pikk.

 Välislingid 

 Jaromír Jágr hockeydb.com lehel

Kategooria:Tšehhi jäähokimängijad
Kategooria:Triple Gold Club
Kategooria:Pittsburgh Penguinsi mängijad
Kategooria:Washington Capitalsi mängijad
Kategooria:New York Rangersi mängijad
Kategooria:Philadelphia Flyersi mängijad
Kategooria:Dallas Starsi mängijad
Kategooria:Boston Bruinsi mängijad
Kategooria:New Jersey Devilsi mängijad
Kategooria:Florida Panthersi mängijad
Kategooria:Calgary Flamesi mängijad
Kategooria:Sündinud 1972